
Правила пракси: 
О методологији у раду Мишела Фукоа 


Апстракт: Тема овог рада је методологија коју је у свом раду користио Ми- 
шел Фуко. У раду ћемо покушати да покажемо континуитет у његовом делу кроз 
концепт „правила“. Испитаћемо како је Фуко користио појам правила у три мето- 
долошка приступа која је примењивао у својим истраживањима. У првом погла- 
вљу ћемо приказати његову употребу појма правила у археолошком методу којим 
је истраживао дискурзивну праксу. Потом ћемо испитати његову употребу појма 
правила у генеалошком методу којим је објединио истраживање дискурзивних и 
недискурзивних пракси. Напослетку ћемо испитати његов трећи период у ком ис- 
тражује правила формирања субјективности. На крају ћемо понудити обједињено 
схватање Фукоове методологије у светлу концепта правила и назваћемо је „ин- 
терпретативном аналитиком праксе“, а потом ћемо је довести у везу са његовим 
схватањем онтологије тих правила. Рад ћемо завршити указивањем на то како је 
Фуко конципирао ван-научне улоге свог научног рада. 


Кључне речи: Мишел Фуко, методологија, правила, археологија, генеалогија, 
субјект(ивност) 


Увод 


Фокус нашег рада ће бити реконструкција методолошког оквира у раду 
Мишела Фукоа (Масће! Еопсаш). Намера нам је да покажемо континуитет 
и прогресију у његовом делу те ћемо стога покушати да реконструишемо 
Фукоов методолошки оквир кроз појам „правила“. Као што ћемо показати, 
појам правила прати Фукоов рад од почетка и чини основу његове истражи- 
вачке методологије. Намера нам је да, с једне стране, реконструишемо ме- 
тодолошки значај тог појма кроз истраживање концепата које Фуко развија 
не би ли истраживао правила. С друге стране, како Кроти (Стону) тврди, 
сваки методолошки приступ са собом повлачи специфична онтолошка схва- 
тања свог предмета проучавања (Стону 1998, 18–20). Стога ћемо покушати 
да проникнемо у Фукоово онтолошко схватање поменутих правила не би ли 
испитали на који начин оно одговара његовом методолошком становишту. 

Наш рад ће почети излагањем општих оквира Фукоове методологије. 
Потом ћемо прећи на археолошки метод као хронолошки први у његовом 
раду, потом ћемо испитати генеалошки метод који обележава други период 
Фукоовог рада. Напослетку ћемо се позабавити методологијом истражи- 
вања у Фуковоом трећем периоду током ког истражује феномен субјектив- 
ности. Потом ћемо покушати да сумирамо наше налазе показујући међуод- 
нос Фукоових методолошких и онтолошких идеја кроз појам правила. Рад 
ћемо завршити указујући на то да се његова методологија може видети као 
„ангажована“ јер Фуко тврди да његов научни рад има одређене ван-науч- 
не улоге, што ћемо размотрити. 


О Фукоовој методологији 


Полазећи од Кротијеве поделе истраживачког процеса на методе, мето- 
дологију, теоријски оквир и епистемологију (Стону 1998, 11) у овом раду 
ћемо се бавити методолошким аспектом Фукоовог рада. Кроти метод схва- 
та као поступак генерисања и анализе података док методологију одређује 
као општи оквир, дизајн и стратегију истраживања (Стобу 1998, 11). Како 
Ник Харди (Маск Натду) истиче, Фуко није иновативан на пољу метода које 
користи с обзиром на то да се његови истраживачки поступци не разликују 
значајно од класичног историјског архивског истраживања (Нагду 2013, 
96). Он даље тврди да се Фукоов допринос огледа у пољу методологије тј. 
у погледу општег оквира који користи да приступи истраживању, синтети- 
зовању и анализи података (Нагду 2013, 96). 

Како Фуко сам тврди, предмет његовог истраживања су праксе тј. „ре- 
жими пракси" (Епџко 20101, 296). Он режиме пракси одређује као „места 
повезивања онога што се каже и онога што се чини" који имају своју ло- 
гику тј. своја правила која те праксе регулишу (Епко 20101, 296). Прак- 
се за Фукоа имају две димензије, дискурзивну и недискурзивну и обе су 
регулисане одређеним правилима, а режим пракси је систем међуодноса 
и регулације тих правила. Његовим речима, режим пракси уређује „шта 
је потребно знати" регулацијом дискурзивних пракси и „шта је потребно 
чинити" регулацијом недискурзивних пракси (Ецко 20101 296). У трећем 
периоду свог рада Фуко уводи трећу димензију режима пракси која се тиче 
односа субјекта са самим собом коју назива „субјективност“". 

Покушавајући да нам приближи Фукоову методологију, његов блиски 
сарадник Пол Вен (Раш Меупе) тврди да Фуко праксе схвата једноставно 
као „оно што људи раде" (Меупе 1997, 153). Он тврди да Фуко не тежи 
налажењу детерминанти које се налазе испод нивоа свакодневног људског 
делања (Меупе 1997, 154). Насупрот томе, према Вену, Фуко истражује 
несвесна правила која регулишу људско понашање, а која су том понашању 

иманентна. Та правила систематизују и регулишу људске праксе али су не- 
концептуална и чисто формална. То значи да се поменута правила састоје 
од релација које успостављају између пракси, она међусобно увезују прак- 
се и пружају им логику репродукције, али се онтолошки не разликују од 
њих' (Меупе 1997, 154–177). 

Постулат Фукоове методологије који нам осликава њен индуктивизам 
он назива „претпоставком да универзалије не постоје" (Еико 2005, 13—14). 
„Универзалијама" Фуко назива ентитете за које би се претпоставило да су 
аисторични, а њихово истраживање би подразумевало праћење облика које 
кроз историју задобијају. Стога се његов индуктивизам огледа у томе што 
полази од конкретних пракси као података те уочава правилности у њима, а 
потом концептуализује појмове којима би их објаснио. Фуко одбија дедук- 
тивни приступ који одређује као изградњу општег теоријско-методолошког 
система намењеног примењивању на различита поља истраживања (Епко 
2010е, 169). Фуко свој методолошки приступ схвата као изградњу „кутије 
за алат" одређену као скуп општих концепата и методолошких начела који 
би истраживачу омогућили да разуме логику пракси на одређеном пољу 
(Еико 2012, 145). Одлика тог приступа је флексибилност која му омогућује 
прилагођавање при анализи различитих предмета, стога Фуко тврди да 
свака његова књига садржи јединствен „метод анализе" (Еико 2010е, 169). 

Погледамо ли ближе његова емпиријска истраживања уочићемо да 
се Фуко у истраживачкој пракси доследно држи својих методолошких 
принципа. Његово истраживање затвора објављено под насловом Надзи- 
рати и кажњавати представља, како он сам тврди, истраживање прак- 
си кажњавања (Еико 1997, 11–19). Фуко управо полази од тих пракси не 
би ли истраживао њихову систематичност и правила која их уређују. Ин- 
ституција затвора се у том истраживању управо испоставља као режим 
пракси кажњавања. Слично увиђамо у Фукоовом истраживању управљања 
(вометитепга у) представљених током курса на Колеж де Франсу под на- 
зивом „Безбедност, територија, становништво". Он овде почиње истражи- 
вање од конкретних примера пракси државног управљања становништвом 
као што је управљање привредом у градовима (Еико 2014, 30–42), регу- 
лација становиштва током епидемија лепре, куге и великих богиња (ЕиџКко 
2014, 27–29) и сл. Он потом екстраполира систематичност у овим праксама 
и представља различите режиме управљања у европској историји управо 
као режиме пракси. 


| Не би ли приближио Фукоове идеје читаоцима антрополог Никола Милошевић га 
пореди са старогрчким атомистима. Попут атомиста који су тврдили да су атоми најмањи 
конститутивни елемент реалности, за Фукоа се друштвени живот састоји од пракси и 
склопова њиховог повезивања (МпПобем1с 1980, 25). То значи да осим пракси као атома 
друштвеног света постоји и форма њиховог међусобног уланчавања, а та форма се састоји 
од низа правила која Фуко изучава. 

Археологија: методологија истраживања 
правила дискурзивне праксе» 


Археологија знања је једина Фукоова монографија у којој покушава да 
релативно систематично изложи сопствено методолошко становиште. Она 
је објављена 1969. на крају првог периода његовог рада у ком „археолош- 
ким методом" истражује дискурзивне праксе (Еопсаш! 1989, 53). Стога је 
Археологија знања Фукоова рефлексија на дотадашњи рад али такође озна- 
чава и крај наведеног периода јер се по њеном објављивању Фуко окреће 
генеалошком методу. 

Фуко археолошким методом истражује правила која омогућују система- 
тичност дискурзивних пракси. Наиме, током своје каријере он је одбијао 
да свој рад сврста у структурализам као теоријски правац популаран у 
Француској током педесетих и шездесетих година двадесетог века (ЕџКко 
20106, 314–351). Структурализам за модел има де Сосирову (де Заззите) 
лингвистику и њену идеју језика као апстрактног система правила и го- 
вора као конкретне употребе тих правила (Рујахе 1978, 83—88). Структу- 
ралистичко истраживање карактерише израда дедуктивних модела којима 
би се пронашли стални елементи и њихови међусобни односи који заједно 
чине структуру, а која потом управља одређеним праксама (РаХе 1978, 
104–105). Насупрот томе, Фукоов археолошки метод одбија да трага за 
апстрактним правилима попут језика која чине услове могућности дис- 
курзивне праксе (Пгајћиз 1 Кабтпоу 2017, 95). Он тврди да се његов метод 
састоји у трагању за условима постојања исказа који чине саму дискур- 
зивну праксу (Еџко 1998, 43). Дакле, његов предмет истраживања није је- 
зик као такав већ емпиријски постојећа дискурзивна пракса коју проучава 
трагајући за правилима која су јој у неком периоду дала одређен облик. 

Пре Археологије знања Фуко нам је у Речима и стварима дао назнаку 
својих теоријских и методолошких претпоставки покушајући да одреди 
појам „епистеме" који у том делу користи у аналитичке сврхе. Тај појам 
одређује као шему која се налази испод свих облика знања и чини еписте- 
молошки услов могућности сазнања у некој култури (Еџко 1971, 63–66). 
Како Козомара примећује, археолошка анализа у том делу и даље функ- 
ционише на два нивоа те делује да се епистема налази испод нивоа дис- 
курса као скривени услов могућности знања (Кохотага 1998, 14–15). Као 
што ћемо видети, археолошки метод трага за правилима која су иманентна 
дискурзивној пракси, то значи да Фуко одбија дихотомију унутрашњости и 
спољашњости и не трага за „унутрашњом тајном похрањеном у њима (ис- 
казима)" већ их истражује у „систематском облику спољашњости" (Еико 
1998, 131). Тиме он жели да каже да не трага за ван-дискурзивним детер- 


2: Период у ком је Фуко користио ову методологију траје од 1963. до 1969. и обухвата 
његова дела „Рађање клинике“ (1963), „Речи и ствари“ (1966) и „Археологија знања“ (1969). 

минантама дискурзивне праксе нити за било каквим принципима који ту 
праксу детерминишу испод нивоа самих исказа. 

Археолошки метод за основи елемент има „исказ као временски и прос- 
торно одређену итерацију дискурзивне праксе. Фуко исказ одређује као 
функцију у једном пољу правила која обједињују и регулишу дискурзивну 
праксу (Еико 1998, 88). Стога, како Драјфус (Огеућ) и Рабинов (Кабтоуу/) 
примећују, исказ се може идентификовати само у односу на цело поље дру- 
гих исказа и система правила у ком се налазе“ (Пгајћив 1 Кабтом 2017, 84–85). 
Исказ је, како Фуко тврди, „атом дискурса", неразложиви елемент дискурзив- 
не праксе коју одређује као „правилима одређену делатност која се односи 
на известан број исказа" (Еико 1998, 88). Исказ је дакле елемент производње 
дискурзивне праксе али је његово постојање као и сама пракса одређено спе- 
цифичним правилима. Жил Делез (аШез Рејеџте) тврди да се Фукоова ар- 
хеолошка анализа састоји у проналажењу одређених поља у оквиру којих се 
могу установити правилне варијације исказа (Рејег 1989, 11–12). Према Де- 
лезу искази су за Фукоа установљени правилима у одређеном пољу у оквиру 
ког њихове варијације добијају систематичност“ (Рејег 1989, 12). 

Предмет археолошке анализе за Фукоа су дакле правила која регулишу 
производњу исказа и чине могућим значење као такво тиме што исказима омо- 
гућују систематичност и понављање. Он тај метод одређује као истраживање 
„система расипања" чиме означава уочавање правилности у „корелацијама, 
положајима, функцијама и преображајима у груписању исказа" (Еико 1998, 
43). Те елементе он назива „правилима образовања" и тврди да она чине „ус- 
лове постојања исказа у неком дискурзивном распореду" (Еико 1998, 43). Дру- 
гим речима, правила образовања регулишу дискурзивну праксу производње 
исказа, а поље у оквиру ког та правила постоје Фуко назива дискурзивном 
формацијом (Еџко 1998, 43). Наведена правила одређене дискурзивне форма- 
ције садрже логику по којој се производе серије исказа, ту логику Фуко назива 
„историјским априоријем" (Ешко 1998, 138). Он тврди да историјски априори 
омогућава „позитивитет"' неке формације чиме означава систематичност иска- 
за који се у њој формирају (Еико 1998, 138). Историјско априори одређује ло- 
гику по којој се у једној дискурзивној формацији формирају појмови, објекти, 
теоријски избори и сл. груписањем исказа (Еко 1998, 195—196). 


3 Фуко тврди да исказ није исто што реч или реченица произведена у складу са правили- 
ма језика и даје пример низа слова „А, 3, Е, Р Т“ који сами по себи немају значење али постају 
исказ ако се на пример налазе у неком дактилографском приручнику (Еџко 1998, 94). 

4 Фуко у Археологији знања уводи појам „архива“ као свеобухватног скупа правила 
који у одређеном временском периоду у неком друштву регулишу појаву исказа (ЕиКко 1998, 
139–143). Очигледно тим појмом он замењује појам епистеме, али на крају Археологије 
знања он поново уводи појам епистеме коју одређује као скуп правила дискурзивне праксе 
која се односе на различите науке у неком периоду (Еико 1998, 205). Епистема је дакле део 
архива који се односи на науку. 

Уочавамо да је историјско априори Фукоова варијација Кантове (Кап!) 
идеје формалног априори као скупа категорија које омогућују знање (Когас 
1970, ХХУШХХМШ). Фуко историзује ту Кантову идеју и преводи њего- 
во формално априори у историјски настао скуп правила која регулишу од- 
нос између субјекта и објекта сазнања (Еопсаш! 1994, 459–460; Етапк 1989, 
108–109). Наиме, за Фукоа априори неке дискурзивне формације садржи низ 
правила у оквиру којих се субјект смешта те она регулишу које исказе он 
може формулисати, тај аспект правила он назива „субјекцијом“ (Еџко 1998, 
55—60). Такође, историјско априори као корелат тој позицији субјекта укљу- 
чује низ правила која регулишу шта се о одређеном објекту може исказати 
(Ечко 1998, 45—54). Дакле главна разлика између Фукоовог историјског и 
Кантовог формалног априори је што се Фуко бави историјски насталим пра- 
вилима која омогућују знање док се Кант фокусира на универзалне и аисто- 
ричне форме које знање чине могућим (РјабђаПаћ 2008, 14). 

Доминик Лекур (Ротитаџе Гесошт) као и Драјфус и Рабинов уочавају у 
Фукоовом археолошком методу проблем односа дискуризвних и недискур- 
зивних пракси. Како Лекур примећује, Фуко узгредно помиње тај однос и 
тврди да археологија треба да истражи „специфичне облике артикулације" 
између тих пракси али надаље не нуди никаква конкретна методолошка 
упутства (Гесош! 1975, 198–199). Драјфус и Рабинов тврде да Фуко не 
може да се одлучи да ли су правила дискурзивне праксе чисто дескрип- 
тивни концепти које користи да опише њихову систематичност или имају 
узрочно дејство тј. регулишу саму дискурзивну праксу (Пгајћив 1 Кабтпоу 
2017, 126–133). Они закључују да Фуко запада у такву дилему јер не реша- 
ва однос дискурзивних и недискурзивних пракси те је археолошки метод 
принуђен да инсистира на онтолошкој аутономији дискурзивне праксе и 
њених правила (ПОтајћиз 1 Кабтоу 2017, 132—133). То резултира у „чудном 
појму правилности која регулишу саме себе" (РОгајбиз 1 Кабтоу 2017, 133) 
јер је Фуко принуђен да правила која омогућују систематичност дискур- 
зивним праксама сматра за независну варијаблу. 


Генеалогија: методологија интегрисаног истраживања 
дискурзивне и недискурзивне праксе» 


Догађаји у Француској током 1968. остављају дубок утисак на фран- 
цуску интелекталну јавност, па тако и на самог Фукоа. Како тврди Размиг 
Кешејан (Кахто Кеџсћеуап) 1968. година представља прекретницу у ис- 


> Период у ком је ова методологија коришћена у Фукоовом раду траје од 1971. и Фукоовог 
приступног предавања на Колеж де Франс под називом „Поредак дискурса", преко курса 
одржаног на Колеж де Франсу названог „Треба бранити друштво" (1975—1976), првог тома 
Историје сексуалности објављеног 1976. курса „Безбедност, територија, становништво" 

торији француског структурализма и означава прелаз из структурализма 
и његовог инсистирања на детерминацији структура у оно што се назива 
постструктурализмом ког, према Кешејану, карактерише придавање зна- 
чаја догађају и контингенцији (Кезејап 2016, 6568). Фуко тврди да су му 
догађаји '68. открили улогу и значај проучавања начина спровођења моћи 
(Ечко 2012, 113—134). Рефлектујући на археолошки период у једном ин- 
тервјуу, он истиче да је археолошкој методологији недостајала могућност 
проучавања учинка дискурзивне праксе (Еико 20108, 144). Фуко тврди да 
је правила која регулишу дискрузивну праксу поистоветио са њеном сис- 
тематичношћу и да је тиме занемарио њихов учинак тј. ефекат који би њи- 
хово формирање субјекта и објекта имало на недискурзивне праксе“ (Еико 
20108, 144–145). 

Фуко „односе моћи на најосновнијем нивоу дефинише као однос из- 
међу делања два субјекта током ког они утичу на међусобне могућности 
за будуће делање" (Еико 2017а, 301). Другим речима однос моћи је форма 
повезивања делања која одређује могућности за будуће делање. Фуко се 
интересује за шире импликације те поставке и износи неколико основих 
постулата свог виђења моћи. Као што видимо за њега је моћ несупстан- 
цијална, она се налази у праксама и спроводи се те се не може поседовати 
(Ечко 1982, 84). Такође Фуко тврди да је она „несубјективна али намерна" 
(Ечко 1982, 85—86). Овим постулатом он хоће да каже да моћ подразумева 
уланчавање делања актера услед ког гради засебан механизам који садржи 
сопствену логику и усмерава будуће делање актера. Оно што је за Фукоа 
код овог постулата најважније је да актери не управљају свесно тим меха- 
низмом већ је моћ аутономни систем са сопственим правилима. Његовим 
речима: „...нема власти која се врши без низа тежњи и циљева. Али то не 
значи да власт проистиче из избора или одлуке неког појединачног субје- 
кта; не тражимо врховни штаб који управља њеном рационалношћу" (Еико 
1982: 85). Делез Фукоово схватање моћи објашањава као мрежу односа 
између одређених тачака кроз које моћ циркулише по одређеном принципу 
(Рејег 1989, 30–31). 

Увођењем таквог схватања моћи Фуко уводи димензију недискурзивних 
пракси у свој рад и тиме адресира наведени проблем археолошког метода. 
Наиме, дискурзивне и недискурзивне праксе чине две комплексно испре- 
плетене димензије режима пракси (Епџко 20101, 296). Делез тврди да Фуко 
концептуализује њихов однос као „дијаграм“ схваћен као скуп вектора који 


(1977–1978) до курса „Рађање биополитике" одржаног 1979. „Поредак дискурса" се може 
видети као прекретница између првог и другог периода. 

6 Фуко тврди да је систематичност дискурзивне праксе помешао са „нечим као што је 
парадигма" (Рико 20105, 145) чиме алудира на Куна (Кшћп). Сличност између Фукоовог 
схватања епистеме и Куновог схватања парадигме уочава и Пијаже (Ртавеђ) (Р јаХе 1978, 134). 

повезују и распоређују конкретне инстанце тих пракси и односе између 
њих (Рејег 1989, 42). Дискурзивна димензија тог дијаграма успоставља 
правила за формирање односа између исказа тиме регулишући дискур- 
зивну праксу, чија је улога да формира дискурсе који оцртавају могуће пу- 
теве делања (Зртуак 1993, 37) и омогућују оно што Делез назива „видљи- 
вост" тј. чине одређене објекте подложним делању (Ре1ег 1989, 38–40). С 
друге стране, његова димензија која регулише недискурзивне праксе оцр- 
тава норме делања у складу са могућностима обезбеђеним дискурзивном 
димензијом (5ртмак 1993, 37). Логика међусобног односа тих димензија 
чини фокус Фукоовог истраживања у овом периоду. 

Методологија коју у овом периоду свог рада уводи не би ли изучавао 
праксе у обе њихове димензије Фуко назива „генеалогијом"'. Према ње- 
говим тврдњама генеалогија као метод инкорпорира археологију али јој 
пружа могућност истраживања дискурса у његовој „афирмационој моћи" 
тј. у учинцима које производе објекати које конституише (Епко 2010а, 52). 
Такође, док су Фукоова археолошка истраживања окарактерисана синхор- 
нијским усмерењем, генеалогијом Фуко уводи дијахронијску димензију. 
Тиме добија методолошку могућност истраживања промене што је недос- 
тајало археологији (Коортап 2013, 39–40). Историју у генеалогији Фуко 
схвата као изузетно контингентан скуп догађаја, историја је за њега слеп 
процес без правилности и смисла (Маћоп 1992, 110). У том смислу је исто- 
рија у генеалогији антихегелијанска и своју инспирацију има у одређеним 
Ничеовим појмовима. Први од тих појмова је „провенијенција" којим Фуко 
означава метод праћења разних контигентних догађаја и пракси у историји 
без претпоставке о било каквом континуитету (Еџко 20102, 65—67). Други 
појам је „емергенција" и он за њега представља контингентан сусрет раз- 
личитих сила тј. вектора моћи услед ког настају одређени ентитети (ЕџКко 
20102, 69–73). 

Колин Купман (СоПп Коортап) тврди да генеалогија истражује тран- 
сформацију, промену и сусретање различитих вектора који управљају прак- 
сама (Коортап 2013, 39–40). Друга димензија генеалошке методологије је 
преузета из археологије и подразумева истраживање онога што тим сусре- 
тима настаје (Коортап 2013, 40). Наиме, сусретањем и повезивањем праксе 
се међусобно усклађују те добијају систематичност, а њихова репродукција 
регуларност. Ентитет који тим усклађивањем настаје Фуко у различитим 
периодима назива другачије али логика његовог истраживања је иста. Како 
Делез примећује, Фуко се овде понаша као својеврсни „картограф“ који ма- 
пира линије тј. правила по којим се дискурзивне и недискурзивне праксе 
репродукују у одређеном простору и времену (Рејег 1989, 48–49). 


7 Тај појам Фуко преузима из Ничеове „Генеалогије морала“. 

У свом првом генеалошком раду, Надзирати и кажњавати, Фуко твр- 
ди да праксу затварања треба проучавати као јединствен „епистемолош- 
ко-правни процес" те овде први пут уводи идеју комплекса „моћ/знање", 
што је појам којим означава међуоднос дискурзивних и недискурзивних 
пракси (Еџко 1997, 25—31). У првом делу Историје сексуалности он уводи 
појам „диспозитива" који одређује као хетерогену матрицу дискурзивних 
и недискурзивних елемената која садржи своју интерну логику (Еџко 2012, 
174–175). У интервјуу по називом „Игра Мишела Фукоа" он описује сас- 
тавне елементе диспозитива тврдећи да је он мрежа која се може успоста- 
вити између „изреченог као и неизреченог“ и наводи да диспозитив може 
садржати: дискурсе, институције, архитектонска уређења, регулаторне од- 
луке, законе, административне мере, научне исказе, филозофске, моралне 
и филантропске поставке итд. (Еко 2012, 174). Он потом наводи концепт 
„институције“ којим тврди да описује „поље недискурзивног друштвеног" 
(Еико 2012, 178) али пошто му Миле скрене пажњу да институције имају 
дискурзивну димензију, Фуко одговара да у схватању диспозитива „није 
претерано важно" рећи шта је дискурзивно, а шта није (Еџко 2012, 178). 
Можемо рећи да за Фукоа дистинкција између дискурзивног и недискурзи- 
вног није у тој мери значајна јер појмом диспозитива он у метод генеало- 
гије екстраполира принципе археологије тако да може укључити и недис- 
курзивне праксе. Тиме желимо да кажемо да је циљ генеалогије за Фукоа 
да објасни логику међуодноса пракси и њихову систематичност што значи 
да се у својим истраживањима фокусира на диспозитив као мрежу која 
интегрише и регулише дискуризивне и недискурзивне праксе у јединствен 
режим праксе. Историјски аспект генеалогије, који археологија у себи није 
садржала, с друге стране, има за циљ да објасни како из контингенције 
сусретања дискурзивних и недискурзивних пракси настаје одређена регу- 
ларност која се потом формира у диспозитив. 

Диспозитив за Фукоа означава распоред одређених елемената између 
којих постоји специфична „игра“ (Аватбеп 2012, 66; Еџко 2012, 174). Под 
игром он подразумева одређену рационалност диспозитива која, како Де- 
лез примећује, функционише као дијаграм вектора који повезују елементе 
диспозитива и регулишу њихове односе (Рејех 1989, 49). Овде долазимо 
до питања Фукоовог схватања узрочности. Како Марк Олсен (Матк Ојззеп) 
примећује, Фуко се интересује за логичке односе између елемената дис- 
позитива (Ој5зеп 2004, 459). То значи да за Фукоа ниједан елемент диспо- 
зитива нема примат када је у питању узрочност, узрочна инстанца је сама 
структура тј. форма међуодноса елемената“. Како сам Фуко тврди њега 


8 Према Олсену Фуко тако концептуализује узрочност као одговор на марксистичку 
идеју економског детерминизма и њему одговарајуће линеарне узрочности (Ој5зеп 2004, 
459). Исти поступак видимо у Алтисеровој (АИ иззег) концепцији структурне узорчности 

занима логика односа у диспозитиву која подразумева конфигурацију раз- 
личитих промена и трансформација између његових елемената која про- 
изводи одређене ефекте (Еоџсаш! 1969, 823–824 наведено према Рау1д5оп 
1997. 9), 

Поставља се питање о онтологији правила диспозитива о којима Фуко 
говори. Његово коришћење појма „игре“ нас упућује на филозофију Лудви- 
га Витгенштајна (Гмаула Мшвепзгет) којој Фуко одаје признање (Еописац| 
1966, 515 наведено према Пам1азоп 1997, 3). Стога ћемо Витгенштајново 
схватање језика употребити не би ли смо боље разумели Фукоово схватање 
правила диспозитива. Он тврди да је Витгенштајн на добром трагу схва- 
тајући језик као контекстуално условљену игру са правилима која нису 
детерминисана ничим ван саме употребе језика (Еопсаше према Рау1двоп 
1997, 3). Држећи то на уму можемо се поново окренути Делезовом схва- 
тању Фукоове идеје диспозитива. Наиме, Делез тврди да је диспозитив 
„карта односа" која функционише као „иманентни узрок“ који распоређује 
односе између пракси (Рејег 1989, 42). Овим Делез истиче да диспозитив 
није ништа друго до просторно-временски распоред односа између прак- 
си, како Козомара тврди, ради се о систему односа унутар једног диферен- 
цијалног постава пракси (Кохотага 2001, 212). Такво схватање правила 
Милошевић назива Фукоовим „начелом иманенције" (Мпозем1е 1980, 84) 
за које можемо рећи да подразумева да су правила диспозитива систем 
формалног организовања пракси, логика њихове репродукције која им је 
иманентна. То значи да облик пракси у диспозитиву није условљен ничим 
изван диспозитива као система правила њиховог међуодноса. 

Проблем са којим се суочавамо можемо уочити у Козомариној тврдњи 
да: „Односи, дакле, овде не морају да се појаве наместо, а ни на месту 
конститутивног субјекта. Они не морају нужно да буду схваћени као неш- 
то изворније од субјеката који су у њих заплетени и њима имплицирани" 
(Кохотага 2001, 111). Оно што Козомара овде тврди је да, пошто оно што 
смо ми назвали правилима праксе тј. диспозитива, постоји, као што смо 
рекли, иманентно у праксама субјекта, субјективност се не може видети 
нити као изворнија од нити као епифеномен тих правила. Другим речи- 
ма Фукоово схватање правила диспозитива нужно у себе мора укључити 
одређено схватање субјективности субјекта који врши праксе које диспо- 
зитив уређује. Ако ближе погледамо Фукоово схватање диспозитива ви- 
дећемо да он овде поново уводи појам субјекције схватајући је као увођење 
субјекта у распоред диспозитива кроз усклађивање његових пракси са пра- 


коју он такође формулише не би ли марксизам ослободио економског детерминизма (А!- 
изе 1971, 85—114). Олсен указује да оба аутора идеју узрочности усвајају из структуралне 
лингивстике чије схватање језика као скупа логичких релација које производе значење 
узимају за модел грађења својих методологија (Ој5зеп 2004, 459). 

вилима диспозитива (А ватбеп 2012, 73). Проблематику које се Фуко овде 
дотиче можемо најбоље разумети ако је такође сагледамо кроз призму Вит- 
генштајновог схватања језика. Наиме, он тврди да језичка игра функцио- 
нише као „делатност“ у којој људи учествују (МшШваепз(ет 1980, 48). Тиме 
Витгенштајн истиче да правила језичке игре постоје у чину коришћења је- 
зика као праксе. Поштовање правила језичке игре за њега значи „овладати 
техником“ (М'Швепч!еп 1980, 110) јер „Ми говоримо, употребљавамо речи, 
а тек касније стичемо слику о њиховом животу“ (МШ вепзет 1980, 237). 
Уочавамо да за Витгенштајна употреба језика подразумева имплицитно 
„веровање“ онога ко говори у сама правила језичке игре. Другим речима 
језичка игра у себе укључује субјективност говорника управо јер говорник 
мора усвојити правила језичке игре у своју субјективност током употребе 
језика. На исти начин правила диспозитива захтевају укључивање субјек- 
тивности појединаца који су у њега инкорпорирани. 

У трећем периоду свог рада Фуко се управо бави истраживањем субјек- 
тивности. Сада ћемо се осврнути на методологију коју употребљава у том 
периоду не би ли смо испитали на који начин укључује димензију субјектив- 
ности у своје схватање праксе. Циљ нам је да истражимо како укључивање 
те димензије омогућује да боље разумемо његово схватање правила праксе. 


Методологија истраживања субјективности“ 


Делез тврди да Фукоов појам диспозитива садржи три осе: моћ, знање и 
субјективност (РејЈеиге 1992, 159—161). Осу субјективности Фуко уводи у 
трећем и последњем периоду свог рада. Субјективност је трећа димензија 
праксе и укључује однос субјекта са самим собом (Епџко 2003, 574). Де- 
лез описује Фукоово схватање субјективности као специфичну димензију 
дијаграма моћи и знања тј. као специфичну праксу током које субјект „афи- 
цира сам себе" што значи да формира одређен однос са собом (Релег 1989, 
103—104). Фукоова намера у овом периоду је да интегрише тако схваћену 
субјективност и субјекцију као инкорпорацију субјекта у диспозитив. Како 
сам тврди, тиме намерава да истражи однос између „управљања другима и 


> Период у ком је Фуко користио ову методологију траје од 1979. године и Фукоових 
предавања на „Дартмут колеџу“ до Фукоове смрти 1984. и између осталог обухвата други и 
трећи том Историје сексуалности као и бројне курсеве и семинаре као што су курсеви под 
називом називом „О управљању живима" (1979–1980), „Субјективност и истина" (1980– 
1981), „Херменеутика субјекта" (1981–1982), „Управљање собом и другима" (1982–1983), 
„Храброст истине" (1983—1984) као и скуп текстова и предавања обједињених у збирку под 
називом „Технологије сопства". Треба напоменути да Фуко сматра да његово прво дело 
Историја лудила у доба класицизма, објављено 1961. не спада ни под један од поменута три 
периода већ га види као мешавину све три тематике (Еџко 2012, 119). 

управљања собом“ тј. како субјектов однос према себи зависи од правила 
диспозитива у ком се налази (Еопсаш! 2016, 25—26). 

Предмет у Фукоовом истраживању субјективности је оно што назива 
„технологијама сопства" или „играма истине". Тим појмовима он означава 
скупове правила која регулишу димензију субјективности тј. однос субје- 
кта са собом као објектом (Мебизћтп 2007, 8–9). Фуко тврди да у овом 
периоду истражује дискурсе за које се сматра да у себи садрже „истине“ 
о субјекту и кроз које субјект формира себе (Еопсаш! 2019, 19–20). „Ис- 
тина“ у овим дискурсима се према њему састоји од скупова принципа на 
основу којих субјект треба да формира однос са собом и те принципе он 
назива „обавезама истине“ или „веридикцијама" (Еопсаш! 2019, 21). Како 
Пјер Адо (Рлете Надоћ) примећује Фуко те дискурсе истражује као „дис- 
курзивне мапе" којима се субјект води у формирању субјективности (Надо! 
1995, 26). Као што смо поменули у једном интервјуу Фуко изјављује да 
је његов предмет истраживања „програмирање понашања" које истражује 
путем истраживања „учинака јуридикције" који одређују шта је потреб- 
но учинити и „учинака веридикције" који одређују шта је потребно знати 
(Ечко 2010е, 296). Ово је управо подела на дискурзивну и недискурзивну 
димензију режима праксе о којој смо говорили. У овом периоду Фуко се 
окреће истраживању дискурса чија се улога може видети као „програми- 
рање" треће димензије режима пракси тј. односа који субјект формира са 
собом. Ови дискурси то постижу кроз учинке веридикције кодификујући, 
како Фуко каже, субјектово искуство самога себе (Еоџсаш! 2019, 20). Сто- 
га, како он тврди његов предмет истраживања је „Изградња искуства себе 
кроз...повјест веридикција... " (Еопџсаш! 2019, 21). 

Фуко своје истраживање субјективности почиње у оквиру истраживања 
сексуалности које у трећем периоду оријентише ка истраживању односа 
субјективности и сексуалности у Античкој Грчкој. Емпиријски материјал 
за анализу одређује теоријским критеријумом тако што се фокусира на 
„ето-поетичке текстове" тј. на сваки облик текста који има прескриптивну 
функцију када је у питању сексуално понашање (Еџко 1988а, 14–15). При- 
мери тих текстова су Артемидов текст „Тумачење снова" у ком читаоци- 
ма даје савете о томе како да разумеју сопствену сексуалност на основу 
својих снова као и Хипократови текстови о здравом животу (Еико 1988а, 
108; Еџко 19886, 5–45). За разлику од дотадашњих истраживања Фуко у 
овом случају претходно формулише четири категорије које користи као 
„аналитичко решето" којим анализира поменуте текстове. Те категорије му 
помажу да у тим текстовима мапира правила који сачињавају веридикцију 
и стога одређују однос који субјект формира са собом када је у питању 
сексуалност. Свака од тих категорија добија улогу „дискурзивног топоса" 
како то Хејден Вајт (Наудеп Ућпе) назива тј. тачке груписања исказа по 
неким правилима услед ког добијају значење (Мћие 1986, 1–2). Дакле, 

Фуко истражује наведене текстове као специфичну дискурзивну форма- 
цију са улогом регулације субјективности користећи унапред формулисано 
аналитичко решето не би ли ту формацију мапирао. 

Четири категорије правила од којих се аналитичко решето састоји су: 
(1) етичка садржина, може се назвати онтологијом субјекта и односи се на 
веридикцију који одређује аспект субјекта којим он треба да управља (Ешко 
1988а, 27), (2) вид потичњености, односи се на веридикцију која одређује 
правила која субјект треба праксом субјективности да примењује (Ешко 
1988а, 27), (3) етички рад, веридикцију која прописује праксе којима субјект 
треба да управља етичком садржином у складу са правилима из претходне 
категорије (Епко 1988а, 28), (4) телеологија, веридикција која одређује циљ 
који субјект треба да достигне етичким радом (Еџко 1988а, 28). 

Фукоова намера је да мапирајући правила за формирање субјективности 
истражи начин на који се она усклађују са правилима која уређују остале 
две димензије диспозитива. Дакле, он истражује како дијаграм диспози- 
тива интегрише димензију субјективности и регулише је својим правили- 
ма. Делез укључивање субјективности у диспозитив описује овако: „Од- 
нос према себи биће захваћен односима моћи и односима знања...Особа 
изнутра стално бива кодирана у оквиру једног знања...и поготово постаје 
залог моћи, постаје дијаграмизована" (Ррејег 1989, 106). Његов предмет ис- 
траживања у овом периоду су текстови који имају улогу, како Меркуиор 
тврди, „оператора“ кроз које субјекти изграђују сопствену субјективност 
(Меташог 1985: 126). Циљ његовог истраживања је да установи како се 
правила за формирање субјективности у овим текстовима уклапају у логи- 
ку правила диспозитива и тиме инкорпорирају димензију субјективности 
као трећу димензију праксе у диспозитив (Еопсаш! 2019, 14–15). 

С обзиром да емпиријски материјал његових истраживања у овом пери- 
оду има облик текстова Фукоова методологија у трећем периоду подсећа 
на археологију пошто ове текстове истражује као аспекте јединствене дис- 
курзивне формације или, како Меркуиор то назива, као „еротске епистеме" 
(Мегашог 1985: 128). Ипак, разлика у односу на археолошку методологију 
се уочава у томе што истражујући поменуте текстове Фуко претходно фор- 
мулише четири категорије које користи не би ли мапирао правила за фор- 
мирање субјективности у тим текстовима. Стога за разлику од археологије 
његова истраживања ових текстова нису у потпуности индуктивна, као 
што археологија захтева, већ категорије које Фуко формулише имају улогу 
„аналитичког решета" које би му помогло да уочи варијације исказа у овим 
текстовима. То „аналитичко решето" му дакле омогућава да се истражујући 
ове текстове фокусира на правила веридикције које ти текстови предлажу 
субјектима као правила за формирање њихове субјективности. Варијације у 
исказима које путем тог „аналитичког решета" Фуко уочава у овим тексто- 
вима дакле чине правила за формирање субјективности у њима. 

О Фукоовој методологији и онтологији 


Драјфус и Рабинов Фукоову методологију називају „интерпретативном 
аналитиком праксе". Они тврде да се Фукоова методологија заснива на тра- 
гању за условима који омогућују кохеренцију пракси у неком историјском 
периоду (ПОгај из 1 Кабтом 2017, 181–182). Стога користе појам аналитике у 
традицији Кантове трансценденталне аналитике али тврде да Фуко не трага 
за трансценденталним већ за историјским условима који ту кохеренцију омо- 
гућују (Огајћив 1 Кабтпо 2017, 179). Такође користе појам интерпретације 
али тврде да Фуко одбацује херменеутику и не трага за дубинским значењи- 
ма пракси (ПОгајћ ћ з 1 Кабтом 2017, 180–181). Према Драјфусу и Рабинову то 
је случај јер су правила за којима Фукоова интерпретативна аналитика трага 
чисто формална и неконцептуална. Стога његова методологија подразумева 
производњу мреже концепата која би се примењивала на одређене праксе и 
тиме „дешифровала" њихова правила (ПОгајћив 1 Кабтоу 2017, 179). 

Тврдња да су правила за којима Фуко трага „формална и неконцептуал- 
на" нас упућује на питање онтологије тих правила јер као што Кроти тврди 
методолошка, епистемолошка и онтолошка питања се у већини случајева 
јављају заједно (Стобу 1998, 18). Користећи Витгенштајнову идеју језичке 
игре не би ли боље разумели Фукоово схватање правила праксе указали смо 
на то да су према њему правила иманентна самој пракси. Ако се осврнемо на 
Фукоову тврдњу да својом методологијом трага за логиком „кривуље" која 
одређује „серију“, „регуларност" и „границе могућности појаве" феномена 
(Ечко 2005, 42) онтологија тих правила ће нам бити јаснија. Наиме, „кри- 
вуља" о којој говори се може видети као логика репродукције пракси која 
је систематизује, пружа јој регуларност и репродукује серије инстанци те 
праксе, попут низања исказа. Рећи да су правила као логика праксе иманент- 
на самој пракси значи да Фуко, као што Козомара примећује, негира било 
какву идеју о трансцендентном узроку који одређује варијације у пракса- 
ма (Кохотага 2001, 152). Стога можемо рећи да Фуко покушава да избегне 
онтолошко разликовање између правила пракси као њиховог услова могућ- 
ности и самог историјског облика који праксе добијају у неком тренутку. 
Хејдегеровим језиком речено за Фукоа је пракса онтичка раван тј. ентитет 
док су правила пракси онтолошка раван која чини услов могућности онтич- 
ког ентитета (Зсћајом/ апа Пепкег 2010, 206–207). Фуко управо жели да из- 
бегне ово разликовање и жели да представи правила праксе као историјски 
насталу регуларност која постоји у самим праксама. Не би ли успео у томе 
он посеже за различитим метафорама, називајућа правила праксе „знањем 
без субјекта" (МПозем1е 1980, 57) или „анонимном мишљу која има принуд- 
ни карактер" (МпПозем1с 1980, 57). Ако се поново окренемо интервјуу у ком 
пореди своје схватање правила праксе са Витгенштајновом идејом језика као 
игре уочићемо да Фуко тврди: „Односи моћи, они су такође играни; те игре 

моћи морамо проучавати терминима...реда и случајности" (Еописаш! 1966, 
515 наведено према Памтдвоп 1997, 4). Уочавамо да се за Фукоа, пошто су 
правила праксе иманентна самој пракси тј. делању субјекта, она могу виде- 
ти као оквири који регулишу могуће варијације тог делања. Стога, Фукоово 
схватање правила праксе је врло слично Гиденсовом схватању дуалности 
друштвене структуре која као скуп правила истовремено ограничава мо- 
гућности за одређена делања док увећава могућности за нека друга делања 
(Стдадеп5 1985, 25). Ипак и поред до сада реченог нисмо до краја разјаснили 
онтолошки супстрат правила у Фукоовом схватању. Његово увођење субјек- 
тивности као треће димензије режима праксе нам омогућава да се приближи- 
мо његовој онтологији правила праксе. Наиме, ако се присетимо да правила 
праксе постоје иманентно у праксама субјеката постаће нам јаснија Козома- 
рина тврдња да је у Фукоовом схватању субјект „увек-већ" својим односом 
са собом ухваћен у систем односа који су конститутивни за његову субјек- 
тивност (Кохотага 2001, 145). То другим речима значи да се систем правила 
праксе субјекту представља као „увек-већ" постојаћи у односу на њега што, 
како такође Козомара тврди, доводи до „накнадне априоризације“ (Кохотага 
2001, 145). То значи да се правила праксе субјекту представљају као нужност 
која га претходи и која уоквирује могућности варијација његових пракси. То 
нас враћа на Фукоову тврдњу о правилима праксе као „знању без субјекта" 
(Мповемте 1980, 57) јер уочавамо да та правила из перспективе субјекта егзи- 
стирају као хоризонт могућности његовог делања. Другим речима, правила 
праксе су, хајдегеровским речником речено, „свет“ тј. хоризонт могућности 
који функционише пре-рефлексивно и пре-теоријски (5сћајоу/ апа Пепкег 
2010, 308–309) тачније управо као „анонимна мисао" (МпПоземте 1980, 57) 
која ограничава варијације пракси субјекта. Стога можемо рећи да правила 
праксе према Фукоу постоје као својеврсни облик „несвесног знања" које 
функционише као имплицитна логика која обједињено уређује систематич- 
ност и регуларност дискурзивних и недускурзивних пракси субјекта као и 
начин на који формира однос са собом. 

Стога се Фукоова методологија састоји у, као што Ангермилер 
(Апсегтшег) примећује, изградњи теоријско-методолошке мреже која 
служи „дешифровању" правила пракси у некој области. Ту мрежу Ангер- 
милер назива „теоријским дискурсом“ док правила праксе назива „објект 
дискурсом" (Апсегтшег 2014, 56). Како он тврди, интерпретација објект 
дискурса путем теоријског дискурса резултира новим знањем (Апвепишегт 
2014, 56). Фукоова методологија управо подразумева употребу теоријског 
дискурса у интерпретацији правила праксе и њиховој трансформацији, као 
несвесног знања, у концептуални облик. Стога можемо закључити да се 
Фукоова методологија састоји у изградњи оквира за интерпретацију и пре- 
вођење несвесног у свесно знање. 

Ангажовани аспект Фукоове методологије 


Под „ангажованим аспектом" Фукоове методологије мислимо на његове 
концепције ван-научних улога и утицаја које је сматрао да његов научни рад 
треба да има. Генеалогију Фуко назива „делатном историјом" јер сматра да 
је намена генеалошких истраживања постизање реалних ефеката на људ- 
ску праксу (Еико 2010, 74–79). Ту Фуко прати свој постулат о односу моћи 
и знања јер намерава да његова сопствена истраживачка пракса у виду пре- 
вођења правила пракси у дискурзивни облик има ефекат на делање субјеката. 
Ефективност генеалогије према Фукоу је у њеном указивању да је постојаће 
уређење неког режима пракси контингентно и стога може изгледати друга- 
чије (Гаћапјемте 1 Кианс 2018, 18–19). Генеалогија, дакле, показује да режими 
пракси немају трансцендентно утемељење и стога су арбитрарно уређени. 
Дакле, свако трансцендентно оправдање уређења одређеног режима пракси 
је за Фукоа фиктивно јер су правила која организују режим праксе свој облик 
добила историјски, те нису условљена ничим ван сопствене историје. 

Генеалогија како Фуко тврди почиње са питањем постављеним у сада- 
шњости о одређеном режиму пракси (Еопсаш! 1988, 262) и истражује ње- 
гову „историјску онтологију" тј. историју која је довела до конфигурације 
правила која га сада уређују (Еико 20175, 321). Како Фуко тврди, свако од 
његових истраживања је „експеримент“ који намерава да покаже могућ- 
ност другачијег уређења неког режима пракси, а тиме и другачијег бив- 
ствовања субјеката који су у њега укључени (Еико 20104, 174). Он тврди 
да његове књиге теже ка откривању оних правила која нас везују за неки 
режим пракси (Еико 20104, 174–175). Према Фукоу његова књига делује 
тако што „не допушта да се са стварима, са другима, остане у истом типу 
односа у којем се било пре читања" (Еџко 20108, 175). Тиме он тврди да 
његова истраживања имају десубјективацијски ефекат тј. да читаоцима от- 
кривају начин на који су субјектовани у неком диспозитиву те им стога 
помаже да своју субјективност искључе из његових правила. 

С друге стране, иако садржи снажан елемент критичности Фукоова 
епистемологија је суштински ненормативна. Под тиме мислимо да иако су 
његова истраживања усмерена критички према постојаћим режимима прак- 
си, она за њих не афирмишу никакав пожељан модел. Наиме, Фуко својим 
истраживањима тежи да критикује постојаће режиме пракси као ограни- 
чавајуће. Он сматра да правила која их регулишу искључују мноштво мо- 
гућих облика бивствовања и делања за субјекте који их чине (2аћапјем1е 1 
Кане 2018, 19–20). Стога своја истраживања конципира као „трансгресију" 
(Еопсаш! 1998, 69–87) која испитује и помера границе постојаћег тиме от- 
варајући простор могућности (Епко 20102: 429). Дакле, Фуко генеалогију 
схвата као „негативну критику постојећег“ што другим речима значи да је 
она деконструкција конфигурација правила постојећих режима пракси не би 

ли се тиме указало да постоји могућност за њихове нове форме (2аћапјем1е 
1 Кгзпс 2018, 21–22). О томе како ће нове форме изгледати Фуко не говори и 
схвата своја истраживања као „инструменте" намењене онима који теже ка 
промени постојећих режима пракси (Еико 2010е, 309–310). Фукоова мето- 
дологија дакле тежи да укаже на могуће правце измене постојећих режима 
пракси али не прописује у ком правцу та промена треба да иде, те је његова 
методологија стога критичка али ненормативна. 


Закључак 


Фуко концептуализује правила као специфичан и чисто формалан „код“ 
који у одређеном историјском периоду управља праксама субјеката и нала- 
зи се испод нивоа њихове свести. Његова намера је управо да својим истра- 
живањима „освести" субјекте те им тиме укаже на конструисаност и проме- 
нљивост институција које су до тада несвесно прихватали као непроменљиве 
датости. Стога се његов рад може видети као својеврсни облик „ангажоване 
методологије" која тежи промени предмета проучавања указивањем субјекти- 
ма на несвесна правила која управљају њиховим делањима. Такво усмерење 
Фукоа несумњиво смешта у традицију критичке теорије услед тога што схвата 
свој рад као допринос прогресивној друштвеној промени. Другим речима, он 
схвата свој научни рад као указивање појединцима на несвесне силе које упра- 
вљају њиховим животима не би ли, насупрот томе, они тим силама овладали. 

М! ап Отовем1е 
Таашше (ог РАћПозорћу апа оста! Тћеогу, Оптуегзну о Вејзтаде, Зегбта 


Ки!ех ој Ргаспсез: Оп Те Метоао!огу т ће Уотк ој Млсће! Коисаи! 


Тће зибјесЕ оР 15 рарег 15 Ће тећодојосу Млеће! Еопсаш изед ти Ћ15 могк. 
Тп ће рарег уе мШ шу 10 зћом/ а сопипшу та Аз мотк Фтоџоћ (ће сопсере ог 

"тшез". Ме уШ ехаптте ћо Еопсаш изед (ће попоп ортшез тп ће гее те ћод- 
ојог1са! арргоасћез (ошпа тп |лз гезеатсћ. Јп Фе Атзе зесноп ме му зћоу ћом ће 
изед #ће побоп оРтшез тп 115 агсћеојогтса] тетод аппеда а: тезеате то Фвсшзтуе 
ртасисев. Тћеп уе уШ ехапите ћоч ће изед !ће побоп оРтшез тп ћЕ зепеајоотса! 
тећоад Фгтоџоћ млћлећ ће сотбтед (ће тезеагсћ ог фзсигате апа поп-аасигзтуе 
ртаспсез. Газу ме уШ ехатте (ће ита репод оРћ а уогк та млћсћ ће гезеатсћед 
ће гшез (ог гопптпо зибјеспуцу. Та ће епа ме зуШ оте а вепега! ипдетајапа по 
о Еопсаш! в тећодојору тп ће Ноћ об ће сопсер! оетшез мћећ ууШ ђе патеда 
"еегргегануе апајунс5 от ргасисе" апа еп гејаје 16 10 18 ипдега!апа то оГ ће 
опгојову ог ове тшез. Опг рарег мШ ђе сопсјидед ђу ротете ош! зоте ог Еоџ- 
сашт 5 1деав абоџ! а поп-зстеп Пе тоје ћ15 зстеп се уотк зћошд ћахе. 


Кеу уготаг: Мласће! Еопсаш«, тетодојооу, гшез, агсћеојооу, сепеа!осу, 
зибјес туну) 


Кеоех де ртапдиех: Зиг ја тећодо!огте 
дапх 1е ттауаи де Мпсће! Коисаин 


Ге вије! де се! атисје ез! ја те ћодојовте ипћзее рат Масће! Еопсаш! дапз 
звоп !тауа . Папз потте агисје поџз аПоп5 (еп(ет де топигег Ја сопппште дап5 зоп 
сеиуге а !гауег5 Те сопсерг« де „теоје". Моџв аПопз ехаттег соптеп! Еоџсаш! 
штап Ја поноп де теоје дапз !го15 арргосћез те Тодоогтаџез ди" аррпаџа 
дапз зе5 гесћегсћез. Папз Је ргепшег сћарите поџ5 аПопз ргезеп(ет зоп шва- 
поп де Та поноп де теоје дапз Та те оде агтсћеојовтаџе раг ТадиеПе 1 ехрјоган 
Та ртапаие фааасшзтуе. Рш8, поџ5 аПопз ехапипег зоп шШзапоп де Ја поноп де 
теоје дапз Ја те оде оспеајовтдџе раг ЈадџеПе 1 а тешт 1"ебиде дез рганаџез 
Фа аситатуев е! поп-фавсигатуев. Епћп поџ5 аПопз ехапатег за (тот1ете реподе 
дапз ТадџеПе 1 ехрлоге Те геојев де Ја Т(оптаноп де Та зибјеспуне. Епћп поџ5 
рторозегопз ипе сопсерпоп ојобаје де Та те ћодојове де Еопсаш! аџ тоуеп 
ди сопсерт! де теоје е! поџ5 1'арреПегопз « апајупаче ттегрте(ануе де Ја рга- 
паџе », ршв поцз Ја те опз еп гејанпоп ауес за сопсерпоп де 1'"опгојогте де 
сез тевјев. Мопз геппипегопз се гама еп тепдап! сотрге де Та таптеге дол! 
Еописаш! а сопси 1е5 тојев ехтазстепи ћаџез де зоп (тама  зстепшћаџе. 


Мог с165: Масће! Еопсаџ!, те ћодоовле, геојез, агсћеојовте, оепеа]ооле, 
зи(б)је(с) тупе) 


Ргшцјепо / Кесетуед: 15.01.2021 
Рипћуасепо / Ассертед: 8.02.2021 

